Chilonzorda farrosh ayol o‘zi yig‘ishtiradigan ofisdan pul o‘g‘irlaganlikda ayblanmoqda. Bu haqda “Ogoh” gazetasi xabar bermoqda. Aytilishicha, Rohila Boyqo‘ziyeva ish qidirib Yusuf ismli tadbirkor shaxsning huzuriga kelgan. U o‘z uyi va ofisini yig‘ishtirish vazifasini Boyqo‘ziyevaga topshirgan. Bir muddat o‘z vazifasini yaxshi ado etib kelgan Boyqo‘ziyeva bora-bora maoshidan qoniqmay qo‘ygan. Shundan so‘ng u ofis ichidan sekin-asta buyumlar va naqd pullarni o‘g‘irlay boshlagan. Undan gumonsiray boshlagan Yusuf bir kuni ofisda 4 mln so‘m pul tashlab ketgan. Ertalab kelib, pullarni topa olmagan. Shundan so‘ng tegishli idoralarga xabar qilgan. Ayni paytda o‘g‘rilik qilganlikda ayblanayotgan ayolning ishi yuzasidan sud eshituvlari ketmoqda.